text: ALS: Avlop hóast stóran miss av fíggjarognunum
text: #000002
text: Ársroknskapurin hjá ALS fyri 2022 varð samtyktur av stýrinum fyri ALS í farnu viku, og hann vísir eitt avlop á 24,9 mió. krónur, sum er væl minni, enn tað var árið frammanundan, tá avlopið var 134,1 mió. krónur.
text: #000003
text: Orsøkin er, at ALS hevði 113,1 mió. krónur í missi av virðisbrævaognunum.
text: #000004
text: Eginognin hjá ALS er nú komin upp á 1.107 mió. krónur.
text: #000005
text: Lága arbeiðsloysið, nógva virksemið og høgu lønargjaldingarnar síggjast aftur í inn- og útgjøldunum hjá ALS.
text: #000008
text: ALS-gjaldið var óbroytt, 1%, í 2022, og samlaðu inngjøldini í 2022 vóru 221,3 mió. krónur í mun til 208,3 mió. krónur árið fyri. Vøksturin stavar frá, at samlaðu lønargjaldingarnar vóru hægri í 2022 í mun til 2021.
text: #000009
text: Samlaðu útgjøldini eru støðugt minkaði síðani 2011, tá ALS rindaði 308,4 mió. krónur í arbeiðsloysisstuðli. Í 2022 vórðu 62,5 mió. krónur rindaðar í stuðli.
text: #000010
text: Tað er vorðið alsamt bíligari at reka ALS hesi seinastu nógvu árini. Samlaðu rakstrarkostnaðirnir vóru 4,3 mió. krónur í 2022, sum er 375 tús. krónur minni enn árið fyri.
text: #000015
text: Rakstrarkostnaðirnir í 2022 vóru teir lægstu síðani 1995 – í 27 ár – og samanborið við rakstrarkostnaðirnar hjá donskum a-kassum, so var ALS aftur í 2022 væl bíligari enn donsku a-kassarnir at reka.
text: #000016
text: Mikið órógv hevur verið á altjóða fíggjarmarknaðunum í 2022. Stórar príshækkingar vóru í farna ári, og í eini roynd at tálma príshækkingunum, hækkaðu miðbankarnir renturnar. Prísirnir á bæði parta- og lánsbrøvum lækkaðu, og fyri ALS hevði tað við sær, at avkastið var negativt, minus 10,7%. Tað merkir, at samlaði missurin var 113,1 mió. krónur.
text: #000018
text: Við árslok var eginognin 1.107 mió. krónur, sum er tað mesta í søgu ALS.
text: #000021
text: ”Hóast stóra fíggjarmissin og hóast ársúrslitið var munandi verri enn undanfarna ár, eru stýrið og stjórn nøgd við úrslitið. Bæði skiftisavlopið og úrslitið áðrenn fíggjarpostar var munandi betur í mun til árið fyri, og tað fegnast vit um. Við avlopinum í 2022 er Arbeiðsloysisskipanin styrkt enn meira, langtíðarhaldførið er tryggjað, og skipanin er fíggjarliga væl fyri at standa ímóti bakkøstum, sum kunnu koma”, sigur Magni á Deild Olsen, stjóri hjá ALS
text: #000022
text: Leinki til ársroknskapin fyri 2022 : ALS - ársroknskapur 2022
text: #000023
text: Skrá fyri bygdaráðsfundin 27. september
text: #000032
text: Størri ídnaðarøkið og fleiri parkeringspláss við flogvøllin
text: #000033